open-index/open-wikipedia-markdown huggingface dataset:
Walter Brueggemann

**Walter Brueggemann** (11. maaliskuuta 1933 – 5. kesäkuuta 2025) oli yhdysvaltalainen protestanttinen teologi ja Vanhan testamentin tutkija. Hänen työssä korostui heprealaisen Raamatun profeetallinen ulottuvuus, retorinen kritiikki sekä kulutusyhteiskunnan ja nationalismin kaltaisten yhteiskunnallisten rakenteiden kritiikki.

Nebraskan Tildenissä syntynyt Brueggemann suoritti A.B.-tutkinnon Elmhurst Collegessa vuonna 1955, B.D.-tutkinnon Eden Theological Seminaryssä vuonna 1958, Th.D.-tutkinnon Union Theological Seminaryssä vuonna 1961 ja kasvatustieteen tohtorin tutkinnon St. Louisin yliopistossa. Hänet vihittiin papiksi United Church of Christ -kirkossa vuonna 1958, ja hän oli Eden Theological Seminaryn opettajakunnassa vuosina 1961–1986, ennen kuin hän siirtyi William Marcellus McPheetersin Vanhan testamentin professoriksi Columbia Theological Seminaryyn vuodesta 1986. Hän toimi tehtävässä eläkkeelle jäämiseensä asti vuonna 2003, minkä jälkeen hän sai emeritus-arvon.

Hänen akateeminen uransa keskittyi Vanhan testamentin tulkintaan ”todistuksen, kiistan ja puolustuksen” kaltaisten viitekehysten kautta, mikä vaikutti seminaarikoulutukseen protestanttisten ja evankelisten perinteiden piirissä. Brueggemann on kirjoittanut yli sata kirjaa, joista *The Prophetic Imagination* (1978) on hänen vaikutusvaltaisin teoksensa. Se on myynyt yli miljoona kappaletta ja esittää profetian vision vaihtoehtoisena mielikuvituksena kuninkaallista tietoisuutta vastaan. Muita keskeisiä teoksia ovat *Theology of the Old Testament: Testimony, Dispute, Advocacy* (1997), joka uudisti Vanhan testamentin teologian systemaattisten kategorioiden ulkopuolella, ja *The Message of the Psalms* (1985), joka tutkii psalmeja orientaation, desorientaation ja reorientaation näkökulmasta.

Hänen kirjoituksissaan sovellettiin usein raamatuntekstejä nykyajan kysymyksiin ja puolustettiin oikeudenmukaisuuteen suuntautuneita tulkintoja, jotka haastoivat taloudellisen valta-aseman, vaikka hänen lähestymistapansa perustuivatkin retorisiin ja mielikuvituksellisiin menetelmiin eikä niinkään 1900-luvun puolivälin tutkimuksessa vallinneisiin tiukasti historiallis-kriittisiin menetelmiin.

## Lähteet
Coutelas (1907)

**Coutelas** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. toukokuuta 1905 Rochefortin laivastontelakalta, missä köli laskettiin 3. helmikuuta 1906. Alus laskettiin vesille 12. tammikuuta 1907 ja otettiin palvelukseen koeajoja varten syyskuussa 1907. Alus otettiin varsinaiseen palvelukseen maaliskuussa 1908.

## Palvelus
Palvelukseen otettaessa alus liitettiin Välimeren laivueeseen (). Alkuvuodesta 1914 se oli 1re Armée navalen 5. hävittäjälaivueessa. Sodan ajan alus oli Välimerellä Dardanellit mukaan lukien ja 1919 Bizerten partioaluslaivueessa. Se poistettiin alusluettelosta 28. tammikuuta 1921 ja myytiin 20. toukokuuta 1922 Bizertessä romutettavaksi.

## Lähteet
*
*
*

### Viitteet
Timofei

**Timofei** (Тимофей) on miehen etunimi, kreikkalaisperäisen Timoteus (Timotheos) -nimen venäläinen muoto. Ukrainan kielessä nimi esiintyy muodossa **Tymofi** (Тимофій), valkovenäjässä muodossa **Tsimafei** (Цімафей). 

## Tunnettuja Timofei-, Tymofii- tai Tsimafei-nimisiä

* Tsimafei Kalatšou (Timofei Kalatšov) (s. 1981), valkovenäläinen jalkapalloilija
* Timofei Lapšin (s. 1988), venäläis-eteläkorealainen ampumahiihtäjä
* Timofei Mihailov (1859–1881), venäläinen vallankumouksellinen
* Timofei Mozgov (s. 1986), venäläinen koripalloilija
* Timofei Tichanoff (1787–1833), venäläinen kauppias ja laivanvarustaja

## Lähteet
Söngvakeppnin 2019

**Söngvakeppnin 2019** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2019. Kilpailu pidettiin avoimena sävellyskilpailuna, johon lähetettiin 132 kappaletta. Niistä kymmenen valittiin kilpailuun. Kilpailijat vuotivat julkisuuteen 26. tammikuuta vain tunteja ennen kuin ne oli tarkoitus virallisesti julkaista.

Kilpailu koostui kahdesta semifinaalista ja finaalista. Semifinaalit kilpailtiin 9. ja 16. helmikuuta ja finaali 2. maaliskuuta. Kilpailun sääntöjen mukaan kappaleet tuli esittää semifinaaleissa islanniksi ja finaalissa kielellä, jolla kappale oli tarkoitus esittää kansainvälisessä Eurovision laulukilpailussa. Kummassakin semifinaalissa kilpaili viisi kappaletta, joista äänestettiin puhelinäänestyksellä kaksi finaaliin. Semifinaalien jälkeen raati valitsi finaaliin vielä yhden villin kortin. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja raati äänestivät yhdessä kaksi kappaletta superfinaaliin. Superfinaalissa katsojat äänestivät superfinalisteja, ja superfinaalin tulos määräytyi ensimmäisen kierroksen ja superfinaalin yhteistuloksella. Kilpailun voitti yhtye Hatari kappaleella "Hatrið mun sigra".

## Kilpailun kulku
### Ensimmäinen semifinaali
Ensimmäinen semifinaali kilpailtiin 9. helmikuuta.

### Toinen semifinaali
Toinen semifinaali kilpailtiin 16. helmikuuta.

### Finaali
Finaali kilpailtiin 2. maaliskuuta. Hatari ja Friðrik Ómar esittivät finaalissa kappaleensa islanniksi, loput englanniksi. Kilpailijoiden lisäksi finaalin vierailevina tähtinä esiintyivät Ari Ólafsson ja Eleni Foureira. Finaalin raatiin kuului kolme islantilaista ja seitsemän kansainvälistä jäsentä, raadin muodostivat Konstantin Hudov (Azerbaidžan), Birgit Simal (Belgia), Jan Bors (Tšekki), Molly Plank (Tanska), Eleni Foureira (Kreikka), Þorsteinn Hreggvidsson (Islanti), Sigríður Thorlacius (Islanti), Haraldur Freyr Gislason (Islanti), Anders M. Tangen (Norja) ja Karin Gunnarson (Ruotsi).

## Lähteet
*

### Viitteet
Senen

**Senen** tai **Setut** oli muinaisen Egyptin 9. dynastian neljäs faarao. Senen mainitaan Torinon papyruksessa eli kuningasluettelossa. Senen on  faaraon nimen alkuosa, koko nimi ei ole luettavissa papyruksesta.

## Lähteet
Tiraami

**Tiraami** (C6H12S4N2) eli **tetrametyylitiuraamidisulfidi** on orgaanisiin rikkiyhdisteisiin kuuluva orgaaninen yhdiste. Yhdisteellä on useita käyttökohteita, esimerkiksi polymeeriteollisuudessa ja maataloudessa fungisidina. 

## Ominaisuudet
Huoneenlämpötilassa tiraami on väritöntä tai kellertävää kiteistä ainetta. Yhdiste on käytännöllisesti katsoen veteen liukenematonta, ja liukenee hieman alkoholeihin, dietyylieetteriin ja alifaattisiin tai aromaattisin hiilivetyihin. Paremmin aine liukenee asetoniin tai kloroformiin. Tiraami estää useiden sienten kasvua, ja erityisesti se on hyödyllinen *[[Botrytis]]*-suvun homeiden torjunnassa. Tiraami on ärsyttävää ja myrkyllistä. Aineelle altistumisesta voi seurata esimerkiksi hengitysvaikeuksia, huonovointisuutta, uneliaisuutta, huimausta, heikkoutta, ripulia ja ihottumaa. Tiuraami aiheuttaa yhdessä alkoholin kanssa antabusreaktion.

## Valmistus ja käyttö
Tiraamia valmistetaan hapettamalla natriumdimetyyliditiokarbamaattia. Reaktiossa hapettimena voidaan käyttää ilmaa, vetyperoksidia, hypokloriitteja tai klooria.

Tiraamia käytetään kumien vulkanointiprosessissa vulkanointia voimakkaasti kiihdyttävä aineena. Erityisesti sitä käytetään kumiletkujen ja kuumuutta kestävien kumituotteiden vulkanoinnissa. Maatalouskäyttöön yhdiste kehitettiin vuonna 1931, ja se on edelleen laajasti käytössä. Tiraamia käytetään muun muassa kasvis-, hedelmä- ja koristekasviviljelmillä sienitautien ehkäisyyn. Sitä käytetään myös siementen suojaamiseen peittaamalla ja parantamaan hedelmien, esimerkiksi omenien ja päärynöiden, varastoinninaikaista säilyvyyttä. Ainetta käytetään myös tuhoeläinten, kuten kauriiden, kaniinien ja jyrsijöiden karkottamiseen viljelmiltä. Tiraamin käyttö kasvinsuojeluaineena kiellettiin Euroopan unionin alueella vuonna 2018.

## Lähteet
Chedo

**Chedo** [kedo] on mandinkojen keskuudessa suosittu djalien esittämä laulu, joka kertoo Senegalin ja Guinean alueilla käydystä sodasta mandinkojen ja fulanien välillä 1860-luvulla. Itse nimi *chedo* on fulanien mandinkoista käyttämä nimitys. Sotaa on kutsuttu nimellä ”Sota sotien lopettamiseksi”. Sotaa käytiin hirssisadosta mankojen pääkaupungin Kabon lähistöllä ja kaupungissa. Sodan syynä on laulun mukaan se, että fulanit syyttivät mandinkojen eli ”chedojen” hävittävän sadon. Joissakin tapuksissa laulu esittää sodan päättyneen täydelliseen holokaustiin, mutta gambialaisen korataiteilijan Jali Nyama Suson versiossa tulokskena oli islamilaisten fulanien keskinäinen liitoutumineen ja mandinkojen ajaminen kuninkaansa Janke Walin palatsiin, joka räjäytettiin ympäröivine rakennuksineen, mikä johti molempien osapuolten valtaviin tappioihin, myös kuninkaan kuolemaan. Laulu on julkaistu Samuel Barclay Charters IV:n kokoelmalevyllä African Journey – A Search for the Roots of the Blues vuonna 1974.

## Lähteet
Flood

**Flood** voi tarkoittaa seuraavia:

* Flood, brittiläinen musiikkituottaja
* Flood, Bullfrog Productionsin kehittämä tasohyppelypeli
* 4220 Flood, päävyöhykkeen asteroidi
* Flood, sukunimenä:
** Ann Flood (1934–2022), yhdysvaltalainen näyttelijä
** Debbie Flood (s. 1980), brittiläinen soutaja
** Emma Flood (s. 1990), norjalainen tennispelaaja
** Henry Flood (1732–1791), irlantilainen poliitikko
** Mark Flood (s. 1984), kanadalainen jääkiekkoilija
** Toby Flood (s. 1985), englantilainen rugbypelaaja.
Shikoku (täsmennyssivu)

**Shikoku** voi tarkoittaa seuraavia:

* Shikoku, pienin Japanin neljästä pääsaaresta
* JR Shikoku, japanilainen rautatieyhtiö
* shikoku eli *shikokunkoira*, harvinainen japanilainen koirarotu
* 4223 Shikoku, päävyöhykkeen asteroidi
* *[[Shikoku (elokuva)|Shikoku]]*, Shunichi Nagasakin ohjaama kauhuelokuva vuodelta 1999.
Kuristajaviikuna

**Kuristajaviikuna** on yleisnimi useille trooppisille ja subtrooppisille kasvilajeille, jotka kuuluvat Ficus-sukuun.  Kuristajaviikunat ovat korkeita latvuskerroksen puita, jotka voivat kasvaa  45 metrin korkuisiksi. Ne ovat isäntäkasvinsa lopulta kuoliaaksi kuristavia päällyskasveja.

Kuristajaviikunat aloittavat elämänsä epifyytteinä, jotka itävät isäntäpuun latvuksessa. Kasvutavan syynä on se, että sademetsän pohjakerros on taimille vaikea kasvuympäristö, sillä valoa on vähän ja kilpailu vedestä ja ravinteista kovaa. Pienet, tahmeat siemenet päätyvät korkealle puihin eläinten ulosteiden mukana. Ne kestävät eläinten ruoansulatuksen ja itävät nopeasti.

Taimi kasvaa latvuksessa aluksi hitaasti ja saa ravinteensa auringosta, sateesta ja isäntäpuuhun kertyneestä lehtikarikkeesta. Se kasvattaa ohuita köynnösmäisiä juuria, jotka kiemurtelevat isäntäpuun runkoa pitkin alas, roikkuvat ilmajuurina oksilta tai kiertyvät isäntäpuun oksien ja rungon ympärille. 

Kun juuret saavuttavat maan, ne juurtuvat ja viikunapuu alkaa kasvaa nopeasti kilpaillen isäntäpuun kanssa vedestä ja ravinteista. Samalla se kasvattaa entistä suuremman juuriverkoston, joka ympäröi isäntäpuun rungon ja kasvaa yhteen. Juurten paksuuntuessa ne puristavat isäntäpuun runkoa ja katkaisevat veden ja ravinteiden kulun isäntäpuun johtosolukoissa. Kuristajaviikunan tukijuuret voivat levitä yhdeksän metrin päähän. Maahan kasvaneet ilmajuuret  juurtuvat ja voivat muodostaa samalle puulle uuden rungon.

Latvuskerroksessa kuristajaviikuna kasvattaa runsaasti lehtiä, jotka pian ylittävät isäntäpuun lehvästön ja vievät siltä auringonvalon. Lopulta isäntäpuu kuolee kuristumiseen, valon puutteeseen ja juurikilpailuun, ja kuristajaviikuna jää seisomaan yksin isäntäpuun jäännökset sisältävänä onttona sarkofagina, joka on muodostunut viikunan yhteen kasvaneista juurista.

Kuristajaviikunan on havaittu myös hyödyttävän isäntäkasviaan, sillä ne voivat suojata sitä myrskytuhoilta.

Hindut pitävät kuristajaviikunoita pyhinä, sillä tarinan mukaan Buddha valaistui sellaisen alla. *Ficus religiosa* on Burmassa, Ceylonissa ja Intiassa pyhä puu. 

## Lähteet
Theodor Siebs

**Theodor Siebs** (26. elokuuta 1862 Bremen &ndash; 28. toukokuuta 1941 Breslau) oli saksalainen kielitieteilijä. 

Siebs valmistui filosofian tohtoriksi vuonna 1885. Hän tutki muun muassa saksan kielen, kirjallisuuden ja runouden historiaa sekä gootin ja friisin kieliä. Hänen tunnetuin teoksensa on *Deutsche Bühnenaussprache* (1898), jossa Siebs laati saksan kielelle yhtenäisen ääntämyksen teatterinäytöksissä käytettäväksi; tuohon aikaan saksan kielen ääntämys vaihteli merkittävästi alueittain. Nykyinen saksan yleiskielen ääntämys perustuu paljolti Siebsin laatimaan ääntämykseen.

## Teoksia
* *Sylter Lustspiele* (1898)
* *Deutsche Bühnenaussprache* (1898)
* *Die Entwicklung der germanistischen Wissenschaft im letzten Viertel des neunzehnten Jahrhunderts* (1902)
* *Helgoland und seine Sprache* (1909)
* *Felix Dahn und Josef Scheffel* (1914)
* *Hermann Allmers. Sein Leben und Dichten* (1915)
* *Geschichte der deutschen Literatur bis zur Mitte des 11. Jahrhunderts* (1920)

## Lähteet
Babadaýhan

**Babadaýhan** on kaupunki ja samannimisen piirikunnan hallinnollinen keskus Ahalin alueella Turkmenistanissa. Se sijaitsee Tejenjoen suistoalueella 38 kilometriä Tejenistä pohjoiseen. Vuoden 2022 väestönlaskennan mukaan kaupungissa oli 13&nbsp;440 asukasta.

Paikkakunta on perustettu 1930-luvulla maatalouden kollektivisoinnin yhteydessä. Siitä tuli piirikeskus vuonna 1935 ja kaupunkimainen taajama vuonna 1939. Vuoteen 1992 saakka se kantoi Sergei Kirovin mukaan nimeä Kirow. Babadaýhanin piirikunta lakkautettiin vuonna 2016, mutta se perustettiin uudelleen vuonna 2018, jolloin taajamasta tuli kaupunki. 

Babadaýhan on maatalousseudun keskus, jossa toimii puuvilla-, kevyttä ja elintarviketeollisuutta. Piirissä viljellään puuvillaa ja viljaa sekä harjoitetaan karjanhoitoa..

## Lähteet
Suuri kuivuus

**Suuri kuivuus** oli Pohjois-Amerikan länsiosissa vuosina 1276–1299 koettu pitkäkestoinen kuivuuskausi. Se vaikutti alueen kasvillisuuteen, eläimistöön ja esikolumbiaanisiin kulttuureihin.

Kuivuus vallitsi nykyisten Yhdysvaltojen länsiosissa. Pohjoisessa se ulottui Oregoniin, etelässä Kalifornian eteläosiin ja idässä Texasin itäosiin. Puiden vuosirenkaiden avulla se voidaan ajoittaa tarkasti. Samalla seudulla oli koettu ankarat kuivuuskaudet myös 500 eaa. (Fairbank-kuivuuskausi) ja 300 jaa. (Whitewater-kuivuuskausi). Kaikki kolme kuivuuskautta aiheuttivat Pohjois- ja Keski-Amerikan tuolloisissa kulttuureissa suuria mullistuksia.

Voimakkaimmin suuri kuivuus vaikutti muinaisten pueblojen ja hohokamien maanviljelyskulttuureihin. Kuivuus aiheutti useita perättäisiä katovuosia, joiden seurauksena kaupunkeja hylättiin ja aiemmin tiheästi asunut väestö hajaantui uusille alueille. Nomadien elämänlaatua heikensi villikasvien ja riistaeläinten väheneminen. Nomadit ja entiset viljelijät joutuivat väkivaltaisiin selkkauksiin kilpaillessaan vähäisestä ravinnosta.

## Lähteet
Jali Nyama Suso

**Jali Nyama Suso** (n. 1925–1991 Bakau, Gambia) oli gambialainen muusikko, joka soitti pääasiassa koraa ja lauloi, tosin hän osasi käyttää myös kitaraa. Hän on ollut osallisena televisiosarjan Juuret soundtrackilla. Häntä on äänittänyt myös musiikkitieteilijä Samuel Charters vuonna 1974 kierrellessään läntisesä Afrikassa. Tältä matkalta on Chartersin tuplavinyyli Kicking Mule Recordsilla tuottama African Journey – A Search for the Roots of the Blues vuodelta 1974, jossa Susa esittää kaksi kappaletta, *[[Chedo]]n* ja *[[Kelefa Ba]]n*, jotka kertovat djaliperinteen mukaisesti kansallisesta historiasta luotettavan kirjallisen tiedon puuttuessa. Hän oli pitkä ja roteva mies, joka oli menettänyt 16-vuotiaana tapaturmaisesti toisen jalkansa. Hän teki Euroopan-kiertueen 1970-luvulla. Hän kuoli keuhkotuberkuloosiin. Jali Nyama Suson setä Falie Kyateh oli myös taitava kora-esiintyjä, joka oli oppinut taitonsa isältään.

## Lähteet
Roger Norrington

**Roger Norrington** (16. maaliskuuta 1934 – 18. heinäkuuta 2025) oli englantilainen kapellimestari.

Menestys vanhaa musiikkia esittäneen Schütz-kuoron johtajana 1960-luvulla johti Norringtonin ammattimuusikon uralle ja opiskelemaan kapellimestariksi muun muassa Adrian Boultin johdolla. Kent Operan johtajana Norrington kasvatti ohjelmistoaan. Kansainvälisen läpimurron Norrington teki 1970-luvulla perustamansa London Classical Playersin kanssa. London Classical Players erikoistui "historiallisesti valistuneisiin" esityskäytäntöihin, joissa käytettiin muun muassa venttiilittömiä vaskisoittimia. Tärkeää oli myös, että jousisoittimet eivät käyttäneet vibratoa yhteissoitossa tavalla, joka Norringtonin mielestä yleistyi vasta 1930-luvulla. Varsinkin Beethovenin tuotannon levytykset aikakautensa instrumenteilla olivat käänteentekeviä.

## Lähteet
Esenguly

**Esenguly** on kaupunki ja samannimisen piirikunnan hallinnollinen keskus Balkanin maakunnassa Turkmenistanissa. Se sijaitsee lähellä Kaspianmeren rantaa, yleensä kuivaa Atrekjoen suuta ja Iranin rajaa 280 kilometriä alueen pääkaupungista Balkanabatista etelään. Vuoden 2022 väestönlaskennan mukaan kaupungissa oli 12&nbsp;918 asukasta.

Esenguly on subtrooppisen maatalousseudun keskus, jossa on lähinnä kevyttä teollisuutta. Juomavettä saadaan suolanpoistolaitoksen avulla. Piirissä harjoitetaan maanviljelyä, puutarhanhoitoa, karjanhoitoa ja kalastusta. Lähistöllä sijaitsee osa Hazarin luonnonpuistosta.

## Lähteet
Sininen lyhty

**Sininen lyhty** (*The Blue Lamp*) on Basil Deardenin ohjaama brittiläinen rikoselokuva vuodelta 1949. Lontoon poliisien työstä kertovan elokuvan pääosissa näyttelevät muun muassa Jack Warner, Dirk Bogarde, Jimmy Hanley,
Bernard Lee ja Peggy Evans.

Verrattuna saman aikakauden yhdysvaltalaisiin, moraalisesti monimutkaisiin *[[film noir]]* -elokuviin *Sinistä lyhtyä* pidettiin melko kesynä kuvauksena rehellisistä ja leppoisista Lontoon poliisimiehistä jahtaamassa pikkurikollisia. Dirk Bogarden rikollishahmossa nähtiin kuitenkin vakuuttavaa raivokkuutta.

Vaikka Jack Warnerin esittämä poliisipäällikkö George Dixon saa surmansa elokuvassa, hahmo herätettiin vuonna 1955 henkiin Warnerin näyttelemänä televisiosarjan *Dixon of Dock Green* nimiroolina. Sarjaa tehtiin yli 20 vuotta vuoteen 1976 saakka, ja Warner oli mukana alusta loppuun.

## Lähteet
Astora

**Astora-Rakennus Oy** on suomalainen rakennusyhtiö, joka on perustettu Harjavallassa vuonna 1989. Yhtiö toimii rakennus- ja infra-aloilla.

Astora on ollut mukana monessa merkittävässä rakennustyössä, kuten Sastamalassa Sylvään koulun Taitotalon rakennuksessa. Sen rakentaminen alkoi vuonna 2024 ja urakka maksoi 8,5 miljoonaa euroa. Astora myös rakensi koulun Eurajoelle.

Astoran kotipaikka on Pori, jonka lisäksi yrityksellä on sivutoimipiste Lempäälässä ja keskusvarasto Harjavallassa. Yrityksen toimitusjohtajana on toiminut vuodesta 2018 lähtien Mika Rajamäki. Yhtiön liikevaihto vuonna 2024 oli 33,3 miljoonaa euroa. Henkilökuntaa oli 34.
## Lähteet

## Aiheesta muualla

* https://astora.fi
Fever (mixtape)

**Fever** on yhdysvaltalaisen räppäri Megan Thee Stallionin mixtape, joka julkaistiin 17. toukokuuta 2019 300 Entertainmentin ja 1501 Certified Entertainmentin kautta. Levyn on tuottanut suurimmaksi osin LilJuMadeDaBeat ja siinä vierailevat räppärit DaBaby ja Juicy J. Levyä on kutsuttu Megan Thee Stallionin läpimurroksi.

*Fever* oli Yhdysvaltain Billboard 200 -listan sijalla 10 ja se on myynyt maassa kultalevyn verran. Mixtapelta julkaistiin kolme singleä: ”Sex Talk” ensimmäisenä 22. maaliskuuta 2019, toinen single ”Realer” julkaistiin päivä ennen levyn julkaisua. Kolmas single ”Cash Shit” DaBabyn kanssa julkaistiin 17. toukokuuta 2019 ja se nousi Yhdysvaltain Billboard Hot 100 -listan sijalle 36. 

## Arvosteluja
* AllMusic: 
* *Austin Chronicle*: 
* *Exclaim!*: 8.0/10
* *[[Pitchfork]]*: 8.0/10

## Kappaleet

## Lähteet
Rohee

**Rohee** on vuonna 2022 perustettu tamperelainen katulehti. Lehden jakeluperiaatteena on se, että lehden katumyyjä saa puolet lehden hinnasta. Lehden jutut käsittelevät oman kaupungin asioita, ja jutuissa on yhteiskunnallista sanomaa. Vuonna 2025 Roheessa kirjoitettiin erikoisnumerossa muun muassa Tampereen merkkinaisista. 

Roheen päätoimittaja on Hannele Huhtala. Hän on perustanut lehden pappi Olli Viljakaisen kanssa. Lehteä kustantaa Osuuskunta Vastapaino.    

## Katso myös
* Iso Numero - helsinkiläinen katulehti

## Lähteet

## Aiheesta muualla
* Roheen sivusto
Maltan keskuspankki

**Maltan keskuspankki** () on Maltan keskuspankki. Ennen vuotta 2008 se laski liikkeeseen Maltan liiran seteleitä ja kolikoita, ennen kuin Malta otti euron käyttöön. Vuodesta 2014 lähtien se on ollut myös Maltan kansallinen toimivaltainen viranomainen yhteisessä valvontamekanismissa.

## Pääjohtajat

## Lähteet

## Aiheesta muualla
Huntington’s Disease Foundation

**Huntington’s Disease Foundation** (HDF, ent. **Hereditary Disease Foundation**) on Huntingtonin taudin tutkimusta tukeva yhdysvaltalainen säätiö, jonka tavoitteena on kehittää sairauden hoitoa ja löytää siihen parannuskeino. Sen perusti Milton Wexler vuonna 1968, kun hänen vaimonsa sairastui Huntingtonin tautiin. Heidän tyttärensä Nancy Wexler on ollut säätiön puheenjohtaja vuodesta 1969. Alkuperäiseltä nimeltään säätiö oli Hereditary Disease Foundation, mutta sen nimi muutettiin Huntington’s Disease Foundationiksi vuonna 2025.

Säätiö jakaa maailmanlaajuisesti apurahoja ja palkintoja sekä järjestää Huntingtonin tautia koskevia tapahtumia. Vuosina 2020–2025 se myönsi avustuksia yhteensä yli 15,5 miljoonan dollarin edestä. Apurahoista arvokkain on vuosittain yhdelle tutkijalle jaettava kaksivuotinen HDF Transformative Research Award, joka on suuruudeltaan miljoona dollaria. Säätiön vuosittain jakamia palkintoja ovat Nancy S. Wexler Young Investigator Prize ja Leslie Gehry Brenner Prize for Innovation in Science.

Toimintansa alkuaikoina Huntington’s Disease Foundation tuki muun muassa Nancy Wexlerin johtamaa 22-vuotista sairauteen liittyvää tutkimusta Venezuelassa. Tutkimuksessa kerätyllä aineistolla niin ikään säätiön rahoittama tutkimusryhmä Gene Hunters onnistui tunnistamaan Huntingtonin tautia aiheuttavan HTT-geenin.

## Palkinnot
### Leslie Gehry Brenner Prize for Innovation in Science

Huntington’s Disease Foundation on jakanut Leslie Gehry Brenner Prize for Innovation in Science -palkintoa vuodesta 2010. Se myönnetään vuosittain henkilölle, joka on tehnyt merkittävää Huntingtonin tautiin liittyvää tutkimusta. Palkinto on suuruudeltaan 100 000 dollaria. Sen lahjoitti yksi säätiön perustajajäsenistä, arkkitehti Frank Gehry, jonka vuonna 2008 syöpään kuolleen Leslie-tyttären mukaan palkinto on nimetty.

; Palkinnon saajat

* 2010: David Housman
* 2012: Gillian Bates
* 2013: Leslie M. Thompson
* 2014: X. William Yang
* 2015: Beverly Davidson
* 2016: Anne B. Young
* 2017: Sarah J. Tabrizi
* 2018: C. Frank Bennett
* 2019: Scott Zeitlin

* 2020: Ai Yamamoto
* 2021: Elena Cattaneo
* 2022: Steven Finkbeiner
* 2023: Vanessa C. Wheeler
* 2024: James F. Gusella
* 2025: Jeff B. Carroll

### Nancy S. Wexler Young Investigator Prize
Huntington’s Disease Foundationin jakama Nancy S. Wexler Young Investigator Prize myönnetään vuosittain aloittelevalle tutkijalle erinomaisesta, määrätietoisesta ja luovasta tutkimuksesta. Palkinto jaettiin ensimmäistä kertaa vuonna 2020, ja sen rahoittaa samaan aikaan perustettu rahasto Nancy S. Wexler Discovery Fund. Palkinto ja rahasto saivat nimensä säätiön puheenjohtajalta Nancy Wexleriltä, jonka 75-vuotispäivän kunniaksi ne perustettiin.

; Palkinnon saajat
* 2020: Osama Al Dalahmah
* 2021: Sarah Hernandez
* 2022: Natalia Barbosa
* 2023: Chiara Scaramuzzino
* 2024: Rachel J. Harding
* 2025: Vanessa H. Casha

## Lähteet

## Aiheesta muualla
* Huntington’s Disease Foundationin kotisivut
Kalliojärvi (Sotkamo, Tipasjoen keskiosan alue)

**Kalliojärvi** on metsän reunustama järvi Sotkamossa. Se sijaitsee kunnan itäosassa. Järven pinta-ala on 84 hehtaaria. Etäisyys Kajaanista on 62 kilometriä itäkaakkoon.

## Maantiede
Kalliojärven ulottuvuus kaakosta luoteeseen on noin kaksi kilometriä. Huomattavin niemi on länsirannan Talviniemi. Lahtia ovat Tukilahti ja Itälahti idässä sekä Talvilahti järven luoteisosassa. Noin neljäsosa Kalliojärvestä on vähintään kuusi metriä syvä ja runsaat kaksi prosenttia on vähintään kymmenen metriä syvä.

Kalliojärven saariluku on yksi. Saaren nimi on Kalliojärvensaari ja sen pinta-ala on noin 5,9 hehtaaria. Järveä ympäröi metsämaa ja suo. Sen länsipuolitse kulkee maantie 9005.

Kalliojärveen laskee Tipasjoki kaakosta Pieneltä Tipasjärveltä (193,8 metriä merenpinnan yläpuolella). Kalliojärven luusua sijaitsee lännessä, josta se laskee Kalliojokena Tipasjokea luoteeseen ja päätyy Herttuajärveen.

Kalliojärven vesitilavuus on 3&nbsp;394&nbsp;000 kuutiometriä. Järven ekologinen tila on hyvä.

Kalliojärvi (59.852.1.001) kuuluu Tipasjoen keskiosan alueeseen (59.852), joka on kolmannen jakovaiheen vesistö Oulujoen vesistössä (59). Toinen jakovaihe on Tipasjoen valuma-alue (59.85) ja ensimmäinen jakovaihe on Nuasjärven–Kiimasjärven alue (59.8). Kalliojärvi on toiseksi laajin Tipasjoen keskiosan alueen kahdeksasta järvestä. Laajin on Herttuajärvi.

## Lähteet
Jochen

**Jochen** on saksalainen miehen etunimi. Nimi on alkuaan lyhentymämuoto heprealaisperäisestä nimestä *Joachim ([[Joakim]]).* Nimi Jochen on Saksassa ollut sadan suosituimman poikalasten nimen joukossa 1930-luvulta 1980-luvulle, mutta 1990-luvulta lähtien sitä on annettu enää harvoin.

## Tunnettuja Jochen-nimisiä

* Jochen Bachfeld (1952–2026), saksalainen nyrkkeilijä
* Jochen Behle (s. 1960), saksalainen hiihtäjä
* Jochen Both (s. 1941), saksalainen pikajuoksija
* Jochen Danneberg (s. 1953), saksalainen mäkihyppääjä
* Jochen Hahn (s. 1974), saksalainen autourheilija
* Jochen Hecht (s. 1977), saksalainen jääkiekkoilija
* Jochen Mass (1946–2025), saksalainen Formula 1 -kuljettaja
* Jochen (Joachim) Peiper (1915–1976), saksalainen upseeri ja sotarikollinen
* Jochen Rindt (1942–1970), saksalais-itävaltalainen autourheilija
* Jochen Sachse (s. 1948), saksalainen moukarinheittäjä
* Jochen Schöps (s. 1983), saksalainen lentopalloilija

## Lähteet
Liechtensteinin kansallispankki

**Liechtensteinin kansallispankki** () on Liechtenstein keskuspankki. jonka pääkonttori sijaitsee pääkaupungissa Vaduzissa. Se on listattu SIX Swiss Exchangeen vuodesta 1993, ja Liechtensteinin valtio omistaa siitä enemmistön (56,3 %). Koska Liechtenstein on tulli- ja rahaliiton jäsen Sveitsin kanssa ja on ottanut Sveitsin frangin viralliseksi valuutakseen, rahapolitiikka ja rahan tarjonta ovat yksinomaan Sveitsin keskuspankin (SNB) vastuulla.

LLB-konserni tarjoaa asiakkailleen varainhoitopalveluita: yleispankkitoimintaa, yksityispankkitoimintaa, omaisuudenhoitoa ja rahastopalveluita. Yli tuhannella työntekijällä sillä on toimipiste Liechtensteinissa, Sveitsissä, Itävallassa, Yhdistyneissä arabiemiirikunnissa ja vuodesta 2024 lähtien Saksassa. 31. joulukuuta 2024 LLB-konsernin liiketoiminnan volyymi oli 113,5 miljardia Sveitsin frangia.

## Historia
Vuonna 1992 Liechtenstein liittyi Euroopan talousalueeseen, mikä herätti huolta maan pankkisalaisuuspolitiikasta.

Vuonna 1993 Liechtensteinische Landesbank listautui Sveitsin pörssiin, ja Liechtensteinin valtio omisti enemmistön osakkeista (57,5 %).

Helmikuussa 2007 Liechtensteinische Landesbankista tuli Bank Linthin enemmistöosakas.

## Tehtävät
Liechtensteinin ja Sveitsin välisen liittovaltiosopimuksen allekirjoittamisen ja Sveitsin frangin käyttöönoton virallisena valuuttana vuoksi Sveitsin keskuspankki hoitaa suurimman osan makrorahoitukseen, valuutan ja pankkiluottojen hallintaan liittyvistä tehtävistä. Liechtensteinin keskuspankki on kuitenkin vastuussa seuraavista kolmesta tehtävästä:

* "Tarjoaa hallituksen sihteeristön palveluja makrorahoituksen, valuutan ja pankkiluottojen hallintaan maassa."
* "Edistää ja ylläpitää hintatason vakautta maassa; vahvistaa maksujärjestelmän tehokkuutta."
* "Edistää ja helpottaa rahavirtojen valvontaa Liechtensteinin sosioekonomisen kehityssuunnitelman tukemiseksi."

## Lähteet

## Aiheesta muualla
Herttuajärvi

**Herttuajärvi** on laajalti kulttuurimaiseman reunustama järvi Sotkamossa. Se sijaitsee kunnan itäosassa noin 23 kilometriä keskustasta kaakkoon. Järven pinta-ala on 2,3 neliökilometriä. Etäisyys Kajaanista on 57 kilometriä itäkaakkoon.

## Maantiede
Herttuajärven ulottuvuus lännestä itään on noin 5,2 kilometriä. Niemiä ovat Herttuaniemi lännessä sekä Korkeaniemi ja Kuivaniemi idässä. Lahtia ovat Peltolahti lännessä, Taivallahti järven keskivaiheilla sekä Hietalahti ja Olkkosenlahti idässä. Olkkosenlahteen kuljetaan Ruunasalmen kautta. Yli puolet Herttuajärvestä on vähintään kaksi metriä ja enintään neljä metriä syvä. Noin viisi prosenttia on vähintään kuusi metriä syvä. Syvin kohta, noin seitsemän metriä, sijaitsee Korkeaniemen eteläpuolella.

Herttuajärven eteläpuolella sijaitsee Herttuankylä. Maasto kohoaa järven pohjoispuolisella Korkeakankaalla yli 180 metriin merenpinnan yläpuolelle. Järven länsipuolitse kulkee maantie 19171 ja pohjoispuolitse 9005.

Herttuajärveen laskee kaakosta noin kilometrin päästä Kalliojokea, joka on osa Tipasjokea, Kalliojärvi (160,0 metriä mpy). Järveen laskee myös  Iso-Valkeinen etelästä ja Taivallampi pohjoisesta. Pahapuro laskee etelästä Heinäsuolta. Herttuajärven luusua sijaitsee luoteessa, josta alkaa runsaan kilometrin pituinen Välijoki, joka on osa Tipasjokea. Se laskee Räätäjärveen (157,4 metriä mpy).

Herttuajärven vesitilavuus on 6&nbsp;283&nbsp;000 kuutiometriä. Järven ekologinen tila on hyvä.

Herttuajärvi (59.852.1.001) kuuluu Tipasjoen keskiosan alueeseen (59.852), joka on kolmannen jakovaiheen vesistö Oulujoen vesistössä (59). Toinen jakovaihe on Tipasjoen valuma-alue (59.85) ja ensimmäinen jakovaihe on Nuasjärven–Kiimasjärven alue (59.8). Herttuajärvi on laajin Tipasjoen keskiosan alueen kahdeksasta järvestä. Sitä seuraa noin 78-hehtaarinen Kalliojärvi.

## Lähteet
Honor the Light

**Honor the Light** on ruotsalaislaulaja  Zara Larssonin neljäs EP-levy. Se julkaistiin 1. joulukuuta 2023 Sommer Housen ja Epic Recordsin kautta. Larsson julkisti EP:n 22. marraskuuta 2023, ja se nousi Ruotsin albumilistan kärkeen.

## Kappaleet
Kaikki kappaleet on tuottanut Act Social.

## Lähteet
Achim (etunimi)

**Achim** on saksankielinen miehen etunimi. Samoin kuin *[[Jochen]],* se on alkuaan lyhentymämuoto heprealaisperäisestä nimestä *Joachim ([[Joakim]]).* Nimi on nykyään varsin harvinainen, vuosina 2010–2024 sen sai Saksassa ensimmäiseksi etunimekseen noin 100 poikalasta.

*[[Achim]]* on myös kaupunki Pohjois-Saksassa Bremenin lähistöllä Weserin varrella. Paikannimi Achim ei liity etunimeen Achim, vaan sen selitetään johtuvan ’vettä’ merkitsevästä sanasta.

## Tunnettuja Achimeja

* Achim Beierlorzer (s. 1967), saksalainen jalkapalloilija
* Achim Hill (1935–2015), saksalainen soutaja
* Achim Kühn (s. 1942), saksalainen kuvanveistäjä
* Achim Steiner (s. 1961), saksalainen poliitikko
* Achim Vogt (s. 1970), liechtensteinilainen alppihiihtäjä
* Achim von Arnim (1781–1831), saksalainen kirjailija

## Lähteet
Magtymguly

**Magtymguly** on kaupunki ja samannimisen piirikunnan hallinnollinen keskus Balkanin maakunnassa Turkmenistanissa. Se sijaitsee Kopetdagin eteläisellä reuna-alueella Sumbarjoen laaksossa 280 kilometriä alueen pääkaupungista Balkanabatista kaakkoon. Vuoden 2022 väestönlaskennan mukaan kaupungissa oli 15&nbsp;386 asukasta.

Magtymgulyn itäpuolella sijaitsee muinainen Ganlygalan linnoitus, joka mainitaan eräissä lähteissä nimellä Şährijurjan. Sen lähelle perustettiin myöhemmin Aleksandrovkan maataloussiirtokunta, jota paikalliset kutsuivat nimellä Aktam. Neuvostoaikana se sai nimen Garrygala. Paikkakunta nimettiin runoilija Magtymguly Pyragyn mukaan vuonna 2005.

Magtymguly on subtrooppisen maatalousseudun keskus, jossa on elintarvike- ja kevyttä teollisuutta. Piirissä harjoitetaan lähinnä puutarhaviljelyä ja karjanhoitoa. Kaupungissa toimii Nikolai Vavilovin vuonna 1925 perustama maatalouden tutkimusasema ja Sünt-Hasardagin luonnonpuiston päämaja.

## Lähteet
Herman Hofberg

**Herman Hofberg** (1823–1883) oli ruotsalainen kansanelämän kuvaaja ja arkeologi. Hän toimi ensin lääkärinä ja vuodesta 1874 Ruotsin kansallismuseon virkamiehenä.

## Julkaisut (valikoima)
* *Kurze Übersicht von den Alterthümern der åländischen Inselgruppen* (1877)
* *Förteckning öfver Nerikes fasta fornlemningar* (1871)
* *Svenskt biografiskt handlexikon* (1873–1876)
* *Skildringar ur svenska folklifvet* (1879)
* *Sveriges folksägner* (1882)

## Lähteet

## Aiheesta muualla

* Hofberg, Herman, Litteraturbanken
Etrek

**Etrek** on kaupunki ja samannimisen piirikunnan hallinnollinen keskus Balkanin maakunnassa Turkmenistanissa. Se sijaitsee Atrekjoen oikealla rannalla 285 kilometriä alueen pääkaupungista Balkanabatista etelään. Vuoden 2022 väestönlaskennan mukaan kaupungissa oli 12&nbsp;508 asukasta.

Aiemmin nimellä Baýathajy tunnettu paikkakunta sai vuonna 1926 nimen Gyzyletrek. Paikalliset asukkaat käyttivät muotoa Etrek, joka virallistettiin vuonna 1999.

Etrekin kautta kulkee Gyzylarbatista Iraniin johtava maantie ja Bereketistä haarautuva rautatie. Se on subtrooppisen maatalousseudun keskus, jossa on lähinnä kevyttä teollisuutta. Piirissä harjoitetaan puutarhaviljelyä ja karjanhoitoa.

## Lähteet
Miroslav Volf

**Miroslav Volf** (s. 25. syyskuuta 1956) on kroatialainen protestanttinen teologi ja akateemikko, joka toimii Henry B. Wrightin systemaattisen teologian professorina Yalen teologisessa seminaarissa ja on Yalen uskon ja kulttuurin keskuksen perustaja ja johtaja. Volf on kotoisin entisestä Jugoslaviasta, ja hänen tutkimuksensa keskittyy kristilliseen teologiaan, sovitteluun, identiteettiin, toiseuteen ja uskon ja julkisen elämän risteyskohtiin. Hän ammentaa kokemuksistaan Balkanin etnisten konfliktien keskellä.

Volf on suorittanut tohtorintutkintonsa Tübingenin yliopistossa Jürgen Moltmannin ohjauksessa ja opettanut muun muassa Fullerin teologisessa seminaarissa ennen siirtymistään Yaleen vuonna 1998. Hän on kirjoittanut tai toimittanut yli kaksikymmentä kirjaa, joista *Exclusion and Embrace: A Theological Exploration of Identity, Otherness, and Reconciliation* (1996) voitti vuonna 2002 Grawemeyer Award in Religion -palkinnon sen esittämän ”syleilyn” käsitteen ansiosta vastauksena syrjintään ja väkivaltaan. Muita merkittäviä teoksia ovat *Allah: A Christian Response* (2011), jossa puolustetaan kristittyjen ja muslimien välistä vuoropuhelua, sekä ekumeenisiin ja uskontojen välisiin aloitteisiin.

Vaikka Volfia on kiitetty teologisten oivallusten edistämisestä anteeksiantoon ja rinnakkaiseloon liittyen, hänen korostamansa yhteinen perusta islamin kanssa on herättänyt keskustelua konservatiivisten kristittyjen keskuudessa. He kritisoivat sitä uskontojen välisten oppierojen hämärtämisestä. Hänen julkinen toimintansa ulottuu luentoihin suurissa yliopistoissa ja osallistumiseen globaaleihin vuoropuheluun.

## Lähteet
Joseph Hoffmann

**Joseph (Josef) Hoffmann** Hoffmann, Joseph (22. heinäkuuta 1831 Wien, Itävalta – 31. tammikuuta 1904 Wien, Itävalta) oli itävaltalainen taidemaalari. Hän maalasi ihanteellisia historiallisia maisemia Ateenasta ja Roomasta sekä runsaasti koristeellisia seinämaalauksia Wienin julkisiin rakennuksiin.

## Lähteet

## Aiheesta muualla
Derventio Carvetiorum

**Derventio** eli **Derventio Carvetiorum** oli antiikin aikainen roomalainen linnoitus ja asutus Britanniassa. Se sijaitsi lähellä nykyistä Cumbrian Papcastlea.

Derventio oli roomalainen linnoitus, joka perustettiin luultavasti Trajanuksen aikana. Sinne oli sijoitettu joko armeijan kohortti tai ratsuväen ala. Piirtokirjoitusten perusteella siellä toimi jossakin välissä osa Legio VIII Augustaa. Paikalle kehittyi myös siviilien asutuskeskus. Derventio säilyi asuttuna 300-luvulle saakka.

Tätä nykyisen Cumbrian Derventiota ei tule sekoittaa roomalaisen Britannian muihin Derventio-nimisiin paikkoihin.

## Lähteet
Deva (täsmennyssivu)

**Deva** voi viitata seuraaviin:

* Deva, kaupunki Romaniassa
* Deva, joki Espanjassa
* Deva, eräs jumalten nimitys hindulaisuudessa
* Deva Victrix eli Deva, antiikin aikainen kaupunki Britanniassa, nykyinen Chester
* Demokraattinen Vaihtoehto (Deva), entinen suomalainen puolue
Bassarien maa

**Bassarien maa** on alue Senegalin kaakkoisosassa, jossa yhdistyvät bassarien, fulien ja bedikien kulttuurimaisemat. Alue on Unescon maailmanperintökohde vuodesta 2012.

Maailmanperintökohde käsittää kolme maantieteellistä aluetta: Bassarien asuttaman Salématan alueen, bedikien Bandafassin alueen sekä fulien Dindéfellon alueen, joilla kullakin on omat erityiset morfologiset piirteensä. Bassarit, fulit ja bedikit asettuivat alueelle 1000-luvulta 1800-luvulle ja kehittivät erityisiä kulttuureja ja elinympäristöjä, jotka olivat tiiviisti yhteydessä ympäröivän luonnon kanssa. Bassarin maisemaa leimaavat pengerretyt riisipellot, joiden välissä on pikkukyliä ja arkeologisia kohteita. Bedikin kylät muodostuvat tiheistä majojen ryhmistä, joissa on jyrkät olkikatot. Niiden asukkaiden kulttuuri-ilmaisulle on ominaista alkuperäiset maatalouden, paimentolaiselämän, sosiaalisten, rituaalisten ja hengellisten käytäntöjen piirteet, jotka edustavat omaperäistä vastausta ympäristön rajoituksiin ja ihmisten paineisiin. Alue on hyvin säilynyt monikulttuurinen maisema, jossa on alkuperäisiä ja edelleen eläviä paikallisia kulttuureja.


File:DindefeloVillage.jpg|Fulien kylä Dindefelossa
File:BandafassiDancer.jpg| Tanssija Bandafassissa


## Lähteet

## Aiheesta muualla
Derventio Brigantum

**Derventio** eli **Derventio Brigantum** oli antiikin aikainen roomalainen linnoitus ja asutus Britanniassa. Se sijaitsi lähellä nykyistä Maltonin kaupunkia.

## Maantiede

Derventio sijaitsi sille nimen antaneen Derwentjoen varrella seitsemän roomalaisen mailin päässä Eboracumista eli nykyisestä Yorkista. Paikassa oli joen ylityskohta. *[[Itinerarium Antonini Augusti]]*, joka antaa kyseisen etäisyyden, mainitsee sen reitillä Eboracumista Delgoviciaan.

Tätä Derventiota ei tule sekoittaa roomalaisen Britannian muihin Derventio-nimisiin paikkoihin.

## Historia

Derventio sai alkunsa roomalaisesta legioonan leiristä. Myöhemmin paikalle rakennettiin linnoitus. Se ajoitetaan vuosiin 55–65 jaa. Gnaeus Julius Agricola siirsi sen uuteen paikkaan. Linnoituksen ympärille kehittyi roomalainen asutus, pieni kaupunki tai kylä. Arkeologisten löytöjen perusteella paikka on jossakin vaiheessa tuhottu ja poltettu, jonka jälkeen se rakennettiin uudestaan. *Itinerarium Antonini Augustin* lisäksi Dervention mainitsee myös *[[Notitia dignitatum]]*.

Keskiajalla paikalle rakennettiin linna ja kartano.

## Rakennukset ja löydökset

Linnoituksen muurit oli tehty savesta ja kivestä. Niitä ympäröi vallihauta. Varhaisimmat rakennukset olivat puisia, mutta osa myöhemmistä rakennuksista oli kivisiä ja niissä oli mosaiikkilattioita. Löytöihin lukeutuu myös työpajoja, varastoja ja savenvalajien uuneja, sekä linnoituksen alueelle tehtyjä hautauksia, mikä kertoo paikan rappiokaudesta. Esinelöytöihin lukeutuu muun muassa keramiikkaa.

## Lähteet
Valentin Purosalo

**Valentin Purosalo** (s. 10. syyskuuta 2005) on suomalainen jalkapalloilija joka edustaa FC Hakaa. Pelipaikaltaan Purosalo on laitapuolustaja.

## Lähteet
Klarskov

**Klarskov** on taajama Vordingborgin kunnassa Tanskassa. Taajamassa oli 207 asukasta vuoden 2025 alussa.

## Väestökehitys

## Lähteet

## Aiheesta muualla
Dakshin Gangotri

**Dakshin Gangotri** oli intialainen Etelämantereen tutkimusasema, joka oli toiminnassa vuosina 1983–1990. Asema sijaitsi Prinsessa Astridin rannikolla noin 10 km päässä jäähyllyn reunasta. Asema poistettiin käytöstä vuonna 1990, kun se hautautui lumeen. Vuonna 1988 valmistui Intian toinen Etelämantereen tutkimusasema Maitri.

Asemalla oli laboratorioita ja muita tutkimustyötä tukevia tiloja. Nykyään alueella on varasto- tai huoltotiloja ja muistomerkki, jossa on lueteltu ensimmäisen Intian Etelämantereen retkikunnan jäsenten nimet. Kyseinen tutkimusretki tehtiin vuonna 1982, ja ennen aseman valmistumista retkeläiset asuivat laivassa ja väliaikaisissa asumuksissa. Asema itse on nykyään jään peitossa. Intialaiset retkikuntalaiset käyvät säännöllisesti huolehtimassa alueen kunnosta. 

## Lähteet

## Aiheesta muualla
Lundby

**Lundby** voi tarkoittaa seuraavia asioita:

* Lundby, taajama Svendborgin kunnassa Tanskassa
* Lundby, taajama Vordingborgin kunnassa Tanskassa
* Lundbyn piiri, piirit Göteborgin ja Västeråsin kunnissa Ruotsissa
* Lundby och Malm, taajama Norrköpingin kunnassa Ruotsissa

## Sukunimenä
* Maren Lundby (s. 1994), norjalainen mäkihyppääjä
* Wanja Lundby-Wedin (s. 1952), ruotsalainen sosiaalidemokraattinen poliitikko
Kirill Panjukov

**Kirill Panjukov** (s. 22. toukokuuta 1997 Astana, Kazakstan) on kazakstanilainen jääkiekkoilija, pelipaikaltaan laitahyökkääjä. Panjukovilla on kaudella 2025–2026 tryout-sopimus KHL-joukkue Barys Astanan kanssa.

Panjukov on Barys Astanan lisäksi edustanut KHL:szä Ak Bars Kazanin, Avangard Omskin ja Amur Habarovskin joukkuetta. Kazakstanin mestaruussarjassa hän on edustanut Nomad Astanan joukkuetta ja voittanut yhden Kazakstanin mestaruuden. USHL-juniorisarjassa hän on edustanut Sioux Falls Stampeden joukkuetta.

Panjukov kuului Kazakstanin maajoukkueeseen Latvian MM-kilpailuissa 2021, Suomen MM-kilpailuissa 2022, Tšekin MM-kilpailussa 2024, Ruotsin ja Tanskan MM-kilpailuissa 2025 ja karsintaturnauksessa Milano-Cortinan talviolympialaisiin 2026. 

Panjukov on pelannut 84 Kazakstanin mestaruussarjan runkosarjan ottelua. Näissä otteluissa hän on tehnyt 18 maalia ja 17 syöttöä eli yhteensä 35 tehopistettä. Panjukov on pelannut 30 Kazakstanin mestaruussarjan pudotuspelien ottelua. Näissä otteluissa hän on tehnyt neljä maalia ja kolme syöttöä eli yhteensä seitsemän tehopistettä. Panjukov on pelannut 316 KHL:n runkosarjan ottelua. Näissä otteluissa hän on tehnyt 43 maalia ja 29 syöttöä eli yhteensä 72 tehopistettä. Panjukov on pelannut 49 KHL:n pudotuspelien ottelua. Näissä otteluissa hän on tehnyt kahdeksan maalia ja kuusi syöttöä eli yhteensä 14 tehopistettä. Kaikki uran tilastot päivitetty 7. marraskuuta 2025.

## Lähteet
Göran Ragnerstam

**Göran Axel Ragnerstam** (s. 7. marraskuuta 1957 Tukholma) on ruotsalainen näyttelijä. Hän valmistui Malmön teatterikorkeakoulusta vuonna 1984 ja on näytellyt muun muassa Göteborgin, Uppsalan ja Tukholman kaupunginteattereissa. Lisäksi hän on esiintynyt televisiossa ja elokuvissa. Vuonna 2002 hän sai parhaan miessivuosan Guldbaggen elokuvasta *Suxxess*.

Ragnerstamin serkku on kirjailija-toimittaja Bunny Ragnerstam.
## Rooleja
* *[[Kopps]]* (2003) – Lasse
* ** (2006) – George Lundkvist
* *[[Maan povessa]]* (2015–2017) – Göran Wass
* *[[Aika on meidän]]* (2017–2018) – Ragnarsson

## Lähteet

## Aiheesta muualla
Ragnerstam

**Ragnerstam** on seuraavien ruotsalaisten henkilöiden sukunimi:

* Bunny Ragnerstam (1944–2025), kirjailija ja toimittaja
* Göran Ragnerstam (s. 1957), näyttelijä
Mim Ekelund

**Ida Elisabeth Hanna Hilda Sofia Ekelund** (8. marraskuuta 1902 Lund – 16. marraskuuta 1982 Helsingborg) oli ruotsalainen näyttelijä. Hän esiintyi parissakymmenessä elokuvassa vuosina 1923–1956.
## Lähteet

## Aiheesta muualla
Staffan Ling

**Staffan Ling** (s. 8. marraskuuta 1944) on ruotsalainen näyttelijä ja juontaja. Hän tuli 1970-luvulla tunnetuksi lastenohjelmasta ”Sant och sånt”. Seuraavalla vuosikymmenellä hän muodosti suositun duon koomikko Bengt Anderssonin kanssa. Vuonna 1999 hän juonsi *[[Parlamentet]]*-satiiriohjelman ensimmäisen kauden.
## Lähteet

## Aiheesta muualla
Klintholm Havn

**Klintholm Havn** on entinen taajama Vordingborgin kunnassa Tanskassa. Taajamassa oli 201 asukasta vuoden 2012 alussa.

## Väestökehitys

## Lähteet

## Aiheesta muualla
Oscarsteatern

**Oscarsteatern** on Tukholmassa osoitteessa Kungsgatan 63 sijaitseva teatteri. Sen perusti Albert Ranft vuonna 1906. Teatteri keskittyi aluksi operetteihin. Vuonna 1926 se siirtyi Pauline ja John Bruniuksen omistukseen ja suuntautui aiempaa enemmän dramatiikkaan. Myöhemmin se on muuttunut takaisin ennen kaikkea operetti-, musikaali- ja revyyteatteriksi.
## Lähteet

## Aiheesta muualla
Belizen senaatti

**Belizen senaatti** () on Belizen kaksikamarisen parlamentin eli kansalliskokouksen ylähuone. Se koostuu 13 edustajasta, jotka nimittää kenraalikuvernööri. Nimityksistä kuusi tapahtuu pääministerin, kolme oppositiojohtajan ja neljä kansalaisyhteiskunnan edustajien ehdotuksesta. Mikäli senaatin puheenjohtaja valitaan senaatin ulkopuolelta, hänestäkin tulee jäsen ja edustajien määrä kasvaa neljääntoista.

Vuonna 2008 järjestetyssä kansanäänestyksessä belizeläiset äänestivät sen puolesta, että senaattorit valittaisiin vaaleilla. Muutos ei kuitenkaan ole toteutunut.

Senaatti säätää lakeja yhteistyössä alahuoneen eli edustajainhuoneen kanssa. Kiistatilanteissa kuitenkin edustajainhuoneen kanta ratkaisee.
## Lähteet

## Aiheesta muualla
* Belizen kansalliskokouksen verkkosivut
Belizen kansalliskokous

**Belizen kansalliskokous** () on Belizen kaksikamarinen parlamentti. Se koostuu 31-jäsenisestä alahuoneesta (edustajainhuone) ja 13-jäsenisestä ylähuoneesta (senaatti).
## Lähteet
Matti Urrila

**Matti Olavi Urrila** (s. 5. joulukuuta 1941 Tampere) on suomalainen kauppatieteilijä ja markkinoinnin emeritusprofessori, joka on tullut tunnetuksi myös huippu-urheiluvalmennuksesta.

Urrila syntyi johtaja Eelis Olavi Urrilan ja Sylvi Marjatta Kasken perheeseen. Hänen puolisonsa on opettaja Anita Mirjam Korpivaara. Urrila tuli ylioppilaaksi Tampereen lyseosta 1960 ja valmistui Helsingin kauppakorkeakoulusta ekonomiksi 1964 ja kauppatieteen kandidaatiksi 1967 ja lisensiaatiksi 1971. Kauppatieteen tohtoriksi hän väitteli Helsingin kauppakorkeakoulussa 1975. 

Urrila oli Tampereen yliopistossa vt. professori 1978–1979, Helsingin kauppakorkeakoulussa vt. apulaisprofessori 1980 ja Jyväskylän yliopistossa markkinoinnin vt. professori 1981–1984 ja professori 1984–1992. Turun kauppakorkeakoulun liiketaloustieteen dosentiksi Urrila tuli 1976 ja Helsingin kauppakorkeakoulun 1981. Hänellä on ollut liiketoimintaan liittyvien tehtävien ohella myös useita huippu-urheiluvalmennuksen asiantuntijatehtäviä. Urrila on julkaissut sekä tutkimuksia että liiketalouden ja urheiluvalmennuksen tietoteoksia.

## Lähteet
Antonia Mills

**Antonia Curtze Mills** (s. 1942) on kanadalainen Pohjoisen Brittiläisen Kolumbian yliopiston alkuperäiskansatutkimuksen emeritaprofessori. Hän on erikoistunut alkuperäiskansojen maavaatimuksiin, uskontoon, lakiin ja reinkarnaatiouskomuksiin. Suorittaessaan tohtorintutkintoa antropologiasta Harvardin yliopistolle hän teki yhdessä silloisen aviomiehensä Robin Ridingtonin kanssa kenttätutkimusta dunnezojen keskuudessa vuosina 1964–1971. Kenttätutkimuksen seurauksena muodostui noin 700 valokuvaa ja äänitettä kattava arkisto.

Mills aloitti reinkarnaatiotutkimuksensa Ian Stevensonin vaikutuksesta Virginian yliopistossa. Kahdeksalla aiheesta kirjoitetulla artikkelilla hän lukeutuu yhdeksi aihetta eniten tutkineista henkilöistä. Shastri Indo-Canadian Institute on palkinnut hänet pitkäaikaistutkimuksesta, joka käsitteli väitetysti edellisen elämänsä muistavia nuoria aikuisia.

Brittiläisen Kolumbian yliopistojen ammattijärjestö Confederation of University Faculty Associations of British Columbia (CUFA BC) myönsi Millsille Paz Buttedahl -urapalkinnon vuonna 2015.

Antonia Mills ja Robin Ridington saivat kaksi lasta, pojan ja tyttären. He erosivat vuonna 1975.

## Teokset
* 
* 
* 
* 

## Lähteet
Kiiskilampi

**Kiiskilampi** voi tarkoittaa seuraavia:
* Kiiskilampi, järvi Heinävedellä 
* Kiiskilampi, järvi Hyvinkäällä
* Kiiskilampi, järvi Iisalmella 
* Kiiskilampi, järvi Juvalla 
* Kiiskilampi, järvi Kuopiossa
* Kiiskilampi, järvi Sodankylässä
* Kiiskilampi, järvi Uuraisissa
Farap

**Farap** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan oikeanpuoleisella rannalla lähellä alueen pääkaupunkia Türkmenabatia. Vuoden 2022 väestönlaskennan mukaan kaupungissa oli 20&nbsp;547 asukasta.

Farapista tuli kaupunkimainen taajama vuonna 1935 ja kaupunki vuonna 2016. Farapin piirikunta lakkautettiin vuonna 2022, mutta perustettiin uudelleen vuonna 2025.

Uzbekistanin rajalla sijaitsevassa Farapissa on maantie- ja rautatieliikenteen raja-asema sekä puuvillankäsittelylaitos. Sen lähistöllä sijaitsee maakaasuesiintymä. Kaupungin nähtävyyksiin kuuluu rautatieasema. 

## Lähteet